Suchinthana/ta-wikipedia huggingface dataset:
யாழ்ப்பாணக் கல்லூரி

யாழ்ப்பாணக் கல்லூரி (Jaffna College) இலங்கையின் வடக்கே வட்டுக்கோட்டை என்ற ஊரில் அமைந்துள்ள ஒரு தனியார் பாடசாலை ஆகும். அமெரிக்க கிறிஸ்தவ மறைப்பணியாளர்களால் 1823 ஆம் ஆண்டில் உருவாக்கப்பட்ட பட்டிக்கோட்டா மதப்பள்ளி 1867 ஆம் ஆண்டில் யாழ்ப்பாணக் கல்லூரியாக மாற்றப்பட்டது.

வரலாறு 
1816 ஆம் ஆண்டில் அமெரிக்க இலங்கை மிசன் யாழ்ப்பாணத்தில் ஆரம்பிக்கப்பட்டது. யாழ்ப்பாணக் குடாநாட்டின் பல பகுதிகளில் ஆரம்பிக்கப்பட்ட இதன் கிளைகளில் ஒன்று வட்டுக்கோட்டையிலும் நிறுவப்பட்டது. அமெரிக்க மிசன் யாழ்ப்பாணத்தில் பாடசாலைகளை ஆரம்பித்து நடத்தியது. இவ்வகையில் முதன் முதலாக தெல்லிப்பழையில் "பொதுச் சுயாதீனப் பள்ளிக்கூடம்" (யூனியன் கல்லூரி ஆரம்பிக்கப்பட்டது. குடாநாட்டில் உள்ள திறமை வாய்ந்த ஆண் பிள்ளைகளுக்கென வட்டுக்கோட்டையில் 1823 ஆம் ஆண்டில் பட்டிக்கோட்டா மதப்பள்ளி (Batticotta Seminary) நிறுவப்பட்டது. இதன் அதிபராக டானியல் புவர் (danial poor) என்பவர் இருந்தார். இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இம்மதப்பள்ளி மூடப்பட்டது.

பட்டிக்கோட்டா மதப்பள்ளியின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.

பழைய மாணவர்கள் 
 அலன் ஆபிரகாம் - வானியலாளர்
 க. பாலசிங்கம் – இலங்கை சட்டவாக்கப் பேரவை உறுப்பினர்
 வைத்திலிங்கம் துரைசுவாமி – இலங்கை அரசாங்க சபை சபாநாயகர்
 அ. வைத்திலிங்கம், அரசியல்வாதி, கல்விமான்
 ஹண்டி பேரின்பநாயகம், கல்விமான், அரசியல்வாதி
 கா. இந்திரபாலா - பேராசிரியர்
 எஸ். ஆர். கனகநாயகம் – செனட்டர்
 பி. நாகலிங்கம் – செனட்டர்
 எஸ். ஏ. ரகீம் – மன்னார் நாடாளுமன்ற உறுப்பினர்
 சுப்பிரமணியம் சிவநாயகம் - பத்திரிகையாளர்
 க. துரைரத்தினம் – பருத்தித்துறை நாடாளுமன்ற உறுப்பினர்
 சா. ஜே. வே. செல்வநாயகம், அரசியல்வாதி, வழக்கறிஞர்
 ஆணல்ட் சதாசிவம்பிள்ளை - தமிழறிஞர், தமிழாசிரியர்
 சீலன் கதிர்காமர் - வரலாற்றாளர்

இவற்றையும் பார்க்க 
 உடுவில் மகளிர் கல்லூரி

படக் காட்சியகம்

மேற்கோள்கள்

வெளி இணைப்புகள் 
 Tamil Canadian – Jaffna College, product of a liberal view of Christian evangelism 
 Flickr – Jaffna College
 US Ambassador visits Uduvil Girls school, Jaffna College, and Manipay Green Memorial Hospital. Promises assistance 
 London Alumni Gathering 

வட்டுக்கோட்டை
 
யாழ்ப்பாண மாவட்டப் பாடசாலைகள்
அமெரிக்க இலங்கை மறைப்பணி
கதிரியக்கத் தொடர்

அணுக்கருவியலில், கதிரியக்கத் தொடர் (radioactive series அல்லது decay chain) என்பது கதிரியக்கம் காரணமாகப் புதிதாகத் தோன்றும் சேய்த் தனிமமும் நிலையற்றதாக இருக்குமாயின் அதுவும் கதிரியக்கச் சிதைவிற்கு உள்ளாகித் தொடர் தேய்விற்கு உள்ளாகும் நிகழ்வு ஆகும். இவ்வாறே நிலையான தனிமம் தோற்றுவிக்கப்படும் வரை கதிரியக்கம் தொடரும். இந்நிகழ்வில் தோன்றும் ஓரிடத்தான்கள் (ஐசோடோப்பு) அனைத்தும் ஒரு கதிரியக்கத் தொடர் அல்லது ஒரு கதிரியக்கக் குடும்பம் எனப்படுகிறது.
 ஒரு தாய் ஓரிடத்தான் தேய்ந்து சேய் ஓரிடத்தான் ஆகின்றது. இந்த சேய் ஒரு நிலையான தனிமமாகவும் இருக்கலாம், அல்லது இது மேலும் தேய்ந்து அதனது சேய் ஓரிடத்தானாக மாறவும் முடியும். ஒரு சேய் ஓரிடத்தானில் இருந்து உருவாகும் ஓரிடத்தான் பெயர்த்தி ஓரிடத்தான்" (granddaughter isotope) என அழைக்கப்படுகிறது..
கதிரியக்கத் தோரியத் தொடரில் 90 தோரியம் 232 இல் (232Th) தொடங்கி, காரீய ஐசோடோப்பான காரியம் 208 (208Pb.) உடன் முடிவடைகிறது. இதுபோல் யுரேனியத் தொடரும் ஆக்டினியத் தொடரும் நெப்டூனியம் தொடரும் உள்ளது.

யுரேனியம்  238 கதிரிக்கத் தொடர்-
{| class="wikitable"

இது போல் தோரியம் தொடரை அடியில் காட்டி இருப்பது போல் குறிக்கலாம் 90 தோ232.

மேலும் கதிரியக்க அக்டீனியத் தொடரும் உள்ளது 92 அக் 235 .உள்ளது

மேற்கோள்கள்

கதிரியக்கம்
அப்போலோ மருத்துவமனை

அப்போலோ மருத்துவமனை () இந்தியாவின் சென்னையில்  அமைந்துள்ள ஒரு பெரிய மருத்துவமனை ஆகும். இது பிப்ரவரி 5, 1986 ஆம் ஆண்டு  அன்று பிரதாப் சந்திர ரெட்டியால் நிறுவப்பட்டது. தமிழகத்தை தலைமை இடமாக் கொண்டு இந்தியா முழுவதும் சுமார் 84க்கும் மேற்பட்ட கிளைகளைக் கொண்ட  தனியார் மருத்துவமனை நிர்வாகம் ஆகும். மேலும் அப்போலோ மருத்துவமனை அடுத்த மூன்று ஆண்டுகளில் இந்தியா முழுவதும் இன்னும் 10,000 க்கும் கூடுதலான படுக்கை வசதிகளுடன் கூடிய மருத்துவமனைகளைத் திறக்க இலக்கைத் திட்டமிட்டுள்ளது.

நினைவு தபால் தலை 
இந்திய அரசு அப்போலோ மருத்துவமனையின் 30 ஆண்டு சேவையைப் பாராட்டி செப்டம்பர் 18, 2013 அன்று நினைவு தபால் தலை ஒன்றை வெளியிட்டு கவுரவித்தது. மருத்துவ சிகிச்சை அளிக்கும் நிறுவனம் ஒன்றுக்கு இவ்விதமான பெருமை கிடைத்தது இந்தியாவில் இதுவே முதல்முறையாகும்.

ஆதாரங்கள் 

தமிழ்நாட்டு மருத்துவமனைகள்
நிப்டி 50 நிறுவனங்கள்
சம்பா (அரிசி)

சம்பா என்பது தென்னிந்தியா மற்றும் இலங்கையில் விளைவிக்கப்படும் அரிசி வகைகளாகும். பாஸ்மதி அரிசி போல் நீளமாக இருக்காது. தென்னிந்தியாவில் பெரும்பாலும் காவிரி டெல்டா பகுதியில் பயிர் செய்யப்படுகிறது. ஆகத்து மாதம் முதல் சனவரி மாதம் வரை சாகுபடியாகும்.

வகைகள் 
சம்பா அரிசியில் பல வகைகள் உண்டு. அவைகளில் சில.

மேற்கோள்கள்

நெல் வகைகள்
அசன் ரூகானி

அசன் ரவ்கானி (Hassan Rouhani, , எழுத்துப்பெயர்ப்பு: ருஹானி, ரொஹானி, ரவ்ஹானி; பிறப்பு: 12 நவம்பர் 1948) ஈரானிய அரசியல்வாதியும், சியா முஜாகிதுவும், வழக்கறிஞரும், கல்விமானும் ஆவார். இவர் 2013 சூன் 14 இல் நடந்த அரசுத்தலைவர் தேர்தலில் வெற்றி பெற்றார். இவர் 3 அகத்து 2013 முதல் 2 ஆகத்து 2021 முடிய ஈரானின் குடியரசுத் தலைவராக இருந்தார். இவருக்குப் பின் ஈரான் குடியரசுத் தலைவராக இப்ராகிம் ரையீசி என்பவ்ர் சூன், 2021-இல் தேர்ந்தெடுக்கப்பட்டார்.

இதனையும் காண்க
 ஈரானியப் புரட்சி
 ஈரானின் அதியுயர் தலைவர்
ரூகொல்லா கொமெய்னி
அலி காமெனி
 ஈரானின் குடியரசுத் தலைவர்கள்
அசன் ரவ்கானி
மகுமூத் அகமதிநெச்சாத்
இப்ராகிம் ரைசி

மேற்கோள்கள்

வெளி இணைப்புகள்

 Official website 
Hassan Rowhani, Iran's moderate conservative behind nuclear breakthrough, 22 October 2003

1948 பிறப்புகள்
வாழும் நபர்கள்
ஈரான் குடியரசுத் தலைவர்கள்
கடவுள் மாமுனிவர்

கடவுள் மாமுனிவர்  15 ஆம் நூற்றாண்டில் வாழ்ந்த தமிழ்ப்பாவலர்களில் ஒருவர். திருவாதவூரார் புராணம் என்னும் நூலை இயற்றியவர்.

நம்பியாண்டார் நம்பி சிவனடியார்களை 63 பேர் எனத் தொகுத்துக் காட்டினார். பெரியபுராணம் இந்த 63 பேர்களின் வரலாற்றை விளக்கிப் பாடியது. இவற்றில் மாணிக்க வாசகர் வரலாறு சேர்க்கப்படவில்லை. அப்பர் தேவாரத்தில் "நந்தீசனைக் குடமுழா வாசகனாக் கொண்டார்" எனவும் "நரியை குதிரையாக்கி" எனவும் பாடியதால் திருநந்தி தேவரே மாணிக்கவாசகராய் தோன்றினார் என்பது உறுதியாகிறது. சிவபெருமானின் வாகனமான நந்தி, அவர் மனைவியான உமையாள், பிள்ளைகளான கணபதி, முருகர் ஆகியோர் அவரை வணங்கிணும் அவர்களை நாயன்மார்களாக சேர்க்கும் வழக்கம் சைவத்தில் இல்லை. எனவே இந்தக் குறையைப் போக்கக் கடவுள் மாமுனிவர் மாணிக்கவாசகர் பற்றிய செய்திகளைத் தொகுத்துத் திருவாதவூரார் புராணம் என்னும் நூலைப் பாடினார். 
நம்பியாண்டார் நம்பியின் திருத்தொண்டத் தொகை – 10 ஆம் நூற்றாண்டு  
பெரியபுராணம் – 12 ஆம் நூற்றாண்டு
திருவாதவூரார் – 9 ஆம் நூற்றாண்டு
உண்மை இப்படி இருக்கையில் திருவாதவூராராகிய மாணிக்கவாசகர் அவரது காலத்துக்குப் பின்னர் தோன்றிய நூல்களில் சிவனடியாராகக் காட்டப்படாமல் போனது வியப்பாக உள்ளது.

கடவுள் மாமுனிவர் காலம்
11 ஆம் நூற்றாண்டு கல்லாடம் மதுரைச் சொக்கநாதரின் 30 திருவிளையாடல்களைக் கூறுகிறது. 13 ஆம் நூற்றாண்டு நூல் பெரும்பற்றப்புலியூர் நம்பி பாடிய பழைய திருவிளையாடல் புராணம் நரி குதிரையானது, குதிரை நரியானது பற்றிய கதைகளைக் கூறுகிறது. எனவே நரி பரியான கதையைக் கூறும் ஆசிரியர் 13 ஆம் நூற்றாண்டுக்குப் பிற்பட்டவர். உமாபதி சிவாசாரியார் 1300-1325 காலப்பகுதியில் வாழ்ந்தவர். இவரைக் குறிப்பிடும் பாடல் திருவாதவூர் புராணத்தில் உள்ளது. எனவே கடவுள் மாமுனிவர் காலம் 14 ஆம் நூற்றாண்டுக்குப் பிந்தியது. இன்னும் இவை போன்ற பல சான்றுகளை ஒப்பிட்டுப் பார்க்கும்போது இவர் காலம் 15 ஆம் நூற்றாண்டு என ஆகிறது.

அடிக்குறிப்பு

தமிழ்ப் புலவர்கள்
ஏரிக்கரை (பெங்களூரு)

ஏரிக்கரை என்பது பெங்களூரின் தென் கிழக்கு பகுதியில் உள்ள ஒரு பகுதியாகும்.

பெயர் மாற்றம்
1970 வரை 'ஏரிக்கரை" எனப்பட்ட இது. பின் , கன்னடர்களின் தாக்கத்தால் "அரிகரா"  எனப்படுகிறது.

வளர்ச்சி
இது பெங்களூரின் வளர்ந்துவரும் புறநகர் பகுதிகளில் ஒன்றாகும்.

மேற்கோள்கள்

அமைவிடம்
இது "பன்னர்கட்ட சாலை"யில் உள்ளது . இதன் அருகே ஒரு  காப்புக்காடு உள்ளது . 
பெங்களூர்
பொம்மசந்திரம்

பொம்மசந்திரம், பெங்களூரின் N.H  47-இல் உள்ளது.

அமைவிடம்
இது பெங்களூரின் தொலை கிழக்கு பகுதியில் உள்ளது. தமிழ்நாட்டு எல்லையில் இருந்து 5 கி.மீ.  தொலைவில் உள்ளது.

மேற்கோள்கள்

மக்கள் தொகை
2001-ஆம் ஆண்டு கணக்கெடுப்பின்படி இங்கு 8000 மக்கள் வாழ்கின்றனர். ஏறக்குறைய அனைவரும் தமிழர்கள் மற்றும் "தெலுங்கர்"கள் ஆவர்.

பெங்களூர் நகர மாவட்டத்தில் உள்ள ஊர்களும் நகரங்களும்
அத்திப்பள்ளி

அத்திப்பள்ளி (Attibele) என்பது தமிழ்நாட்டின், ஒசூருக்கு அருகில் கர்நாடக மாநிலத்தில் உள்ள ஒரு ஊராகும்.

அமைவிடம்
இது தமிழ்நாடு எல்லையை அடுத்தாற்போல , ஓசூரில் இருந்து 8 கி.மீ  தொலைவில் உள்ளது.

போக்குவரத்து 
இங்கிருந்து பெங்களூரின் பிற பகுதிகளுக்கும், தமிழ்நாட்டில் உள்ள ஓசூருக்கும் சென்று வர பேருந்துகள் இயக்கப்படுகின்றன.

நிர்வாகம் 
இது  கர்நாடக மாநிலத்தின் , பெங்களூர் நகர்ப்புற மாவட்டத்தில் , ஆனேக்கல் தாலுக்காவில் , மாநிலத்தின் கடைசி ஊர் மற்றும் ஒரு பேரூராட்சி ஆகும் .

மக்கள் தொகை
இங்கு 2001 கணக்கெடுப்பின்படி  35,000 வாழ்கிறார்கள் . ஏறக்குறைய அனைவரும் கன்னடம் மற்றும் தமிழ் பேசுவோர் ஆவார்கள் .

மேற்கோள்கள்
பெங்களூர் நகர மாவட்டத்தில் உள்ள ஊர்களும் நகரங்களும்
கே.ஆர் புரம் (பெங்களூர்)

கிருட்டினராசபுரம் (அ) கிருஷ்ணராஜபுரம் (அ) பொதுவாக " கே . ஆர் புரம் " பெங்களூரின் கிழக்கு பகுதியில் உள்ள ஒரு சிறப்பான பகுதியாகும்.

நிர்வாகம்
இது "கிழக்கு தாலுக்கா"வின் தலைமையகம் ஆகும்.

சிறப்புகள்
" K .R  Puram " ரயில் நிலையம் புகழ் மிக்கது. அணைத்து ரயில்களும் இன்று நின்றுதான் செல்லும் . இது பெங்களூர் - ஜோலார்பேட்டை பாதையில் உள்ளது .

அமைவிடம் 
இது பெங்களூரின் "பழைய மதராசு சாலை (N  .H - 4)" (ஓல்ட் மெட்ராஸ் ரோடு) இல் உள்ளது.

தமிழர் 
இங்கு 2011 ஆண்டு கணக்கீட்டின் படி 3,00,000 அதிகமான மக்கள் வாழ்கிறார்கள். இங்கு 80 % விழுக்காடு மக்கள் தமிழர் ஆவர். தமிழரின் மக்கள் தொகை 2,25,000 ஆகும்.

பெங்களூர்
பெஞ்சமின் கிரகாம்

பெஞ்சமின் கிரகாம் (Benjamin Graham, மே 8, 1894 - செப்டம்பர் 21, 1976) பிரித்தானியாவில் பிறந்த ஒரு அமெரிக்கப் பொருளியல் நிபுணர் மற்றும் தொழில்முறை முதலீட்டாளர் ஆவார். மதிப்பு சார்ந்த முதலீடு (Value Investing) என்கிற கருத்தாக்கத்தை கொணர்ந்த முதல் நபராக இவர் கருதப்படுகிறார். 1928-ம் ஆண்டு கிரகாம் இந்த மதிப்பு சார்ந்த முதலீடு என்பது குறித்து கொலம்பியா வர்த்தகப் பள்ளியில் போதிக்கத் துவங்கினார். அதற்குப்பின் இந்த கோட்பாடு செக்யூரிட்டி அனாலிசிஸ் (Security Analysis) என்கிற புத்தகத்தின் பல்வேறு பதிப்புகள் வாயிலாக டேவிட் டோட் மற்றும் பெஞ்சமின் கிரகாம்-ஆல் மேலும் சீராக்கப்பட்டது. வாரன் பஃபெட், வில்லியம் ஜே. ருவனே, இர்விங் காஃன், வால்டேர் ஜே. ஸ்காலஸ் போன்ற உலகின் குறிப்பிடத்தக்க முதலீட்டாளர்கள் பலரும் கிராமின் வழியைப் பின்பற்றி வருகிறார்கள். வாரன் பஃபெட் தனது தந்தைக்குப் பிறகு கிரகாம் தான் தன் மீது அதிக தாக்கத்தை ஏற்படுத்திய நபர் என்று குறிப்பிடுகிறார். கிரகாம் தனது மாணவர்கள் பஃபெட் மற்றும் காஃன் ஆகியோர் மீது கொண்டிருந்த பெரு மதிப்பின் காரணமாக தனது இரு மகன்களுக்கும் ஹோவர்டு கிரகாம் பஃபெட் மற்றும் தாமஸ் கிரகாம் காஃன் என்று பெயரிட்டுள்ளார்.

மேற்கோள்கள்

1894 பிறப்புகள்
1976 இறப்புகள்
அமெரிக்க முதலீட்டாளர்கள்
அமெரிக்க எழுத்தாளர்கள்
அமெரிக்கப் பொருளியலாளர்கள்
முயலும் ஆமையும் கதை

முயலும் ஆமையும் கதை தமிழ்ச் சூழலில் மிகப்பரவலாக வழங்கிவரும் செவி வழி நீதிக் கதையாகும்.இக்கதை சோம்பேறித்தனம் மற்றும் ஏளனம் போன்றவற்றின் விளைவுகளைக் கூறுகிறது.சில சிறுவர் இலக்கிய நூல்களில் இக்கதை அச்சுவடிவத்திலும் காணக்கிடைகிறது.
ஒரு முயல்,நரி மற்றும் சில விலங்குகள் இக்கதையின் பாத்திரங்களாக வருகின்றனர்.

கதைச் சுருக்கம் 
ஒரு காட்டில் பல மிருகங்கள் வசித்து வந்தன.அங்கு வசித்து வந்த முயலுக்கு கர்வம் அதிகம்.அது தானே இக்காட்டில் வேகமாக ஓடுவேன் என்ற கர்வம் வந்தது.மெதுவாக நகரக்கூடிய ஆமையிடம் ஏளனமாக ஒருநாள் முயல் தன்னுடன் ஓட்டப் பந்தயத்திற்கு வருமாறு கேட்டது.முதலில் இல்லை எனக்கூறிய ஆமை முயலின் கர்வத்தை அடக்க வேண்டுமென நினைத்து ஆம் என்றது.பல மிருகங்களுக்கு இடையில் போட்டி ஆரம்பமானது.ஒரு முடிவிடமும் அறிவிக்கப்பட்டது.முயல் ஆமையை விட பன்மடங்கு வேகத்தில் ஓடியது.ஆமையோ மிகவும் மெதுவாகவே சென்றது.முக்கால்வாசி தூரம் ஓடி முடித்த முயல் ஆமை மெதுவாக வருவதைக்கண்டு ஒருமரத்தின் கீழ் நித்திரை செய்தது.ஆமையோ மெது மெதுவாக முயல் தூங்கிய தூரத்தைக்கடந்து முடிவுக்கோட்டை நெருங்கியது.அந்த நேரம் தூக்கம் கலைந்த முயல். ஆமை எல்லையை நெருங்கியதை கண்டு ஓட்டம் பிடித்தது.எனினும் முயலுக்கு முதல் ஆமை வெற்றி இலக்கை அடைந்தது.

இக்கதை முயலாமையை கூறும் கதை எனவும் விபரிக்கப்படுகின்றது.

ஈசாப்பின் நீதிக்கதைகள்
சிறுவர் கதைகள்
சிக்கபேட்டே

சிக்கபேட்டே (Chickpet) என்பது இந்தியாவின் கர்நாடக மாநிலத்தின், பெங்களூரிலுள்ள ஒரு பகுதியாகும். இது 400 ஆண்டுகள் வரலாறு சிறப்புமிக்கது. நகரின் பழமையான பகுதிகளில் ஒன்றான இது மொத்த மற்றும் சில்லறை துணி கடைகளுக்கு பிரபலமானது. இது பெங்களூரில் உள்ள எலக்ட்ரிக் மார்க்கெட் பகுதிக்கு அருகில் உள்ளது. பெங்களூரு தெற்கு மக்களவைத் தொகுதியின் ஒரு பகுதியாகும். இதன் வேர்கள் 16ஆம் நூற்றாண்டைச் சேர்ந்தவை. சிவாஜி தனது குழந்தைப் பருவத்தின் ஆரம்ப ஆண்டுகளை தனது தந்தை சாகாஜி போஸ்லேவுடன் பெங்களூரில் கழித்ததாகவும் கூறப்படுகிறது. அவருடைய அரண்மனை இன்று சிக்பேட் என்று அழைக்கப்படும் பகுதியில் இருந்தது. இன்று தென்னிந்தியாவில் சென்னையிலுள்ள சௌகார்பேட்டைக்கு அடுத்தபடியாக இரண்டாவது பெரிய மார்வாடி சமூகம் வசிக்கும் இடம்.

மேற்கோள்கள்

வெளி இணைப்புகள் 
 சிக்பேட் வரைபடம், அஞ்சல் குறியீடு இன்னபிற
 சிக்பேட் வரலாறு 

பகுப்பு :பெங்களூர் 
பெங்களூரின் சுற்றுப்புறங்கள்
எலக்ட்ரானிக் சிட்டி

மின்னணு நகரம், பெங்களூர் நகர்ப்புற மாவட்டத்தில் ஆனைக்கல் தாலுக்காவில் உள்ள ஒரு பேரூராட்சி ஆகும். 800 ஏக்கர்கள் பரப்பளவில் அமைந்துள்ள இது பல முன்னோடி தொழில்நுட்ப நிறுவனங்களான இன்போசிஸ்,விப்ரோ, டிசிஎஸ், ஹச்சிஎல், டெக்மஹேந்திரா, பைகான் போன்றவற்றின் தலைமையிடமாக அமைந்துள்ளது.

அமைவிடம் 
இது தேசிய நெடுஞ்சாலை 47'க்கு ஒரு புறத்தில் 322 ஏக்கருக்கும் அதிகமான இடத்தில் அமைந்துள்ளது.

சிறப்பு 
இது தகவற்தொழிற்நுட்ப நிறுவனங்களுக்காக 1990-களில் துவங்கப்பட்டதாகும். இது ஆசியாவிலேயே மிகப் பெரிய தகவல் தொழிற்நுட்பப் பூங்கா ஆகும்.

நிர்வாகம் 
இது கர்நாடக ஏலேக்ட்ரோநிக்சால் (காநிக்ஸ்) நடத்தப்பட்டு வருகிறது.

நிறுவனங்கள் 
உலகின் முன்னணி தகவல் தொழிற்நுட்ப நிறுவனங்கள் தங்களது கிளைகளை இங்கு அமைத்துள்ளன. அவை:
 பாரத மிகு மின் நிறுவனம்
 பயோக்கான்
 சி-டாட்
 ஜெனரல் எலக்ட்ரிக்
 எச். சி. எல். டெக்னாலஜிஸ்
 ஹெவ்லட்-பேக்கர்ட்
 இன்ஃபோசிஸ்
 சத்யம் கம்ப்யூட்டர் சர்வீசஸ் லிட்.
 டாட்டா கன்சல்டன்சி சர்வீசஸ்
 விப்ரோ

மேற்கோள்கள் 

பெங்களூர்
திருவண்ணாமலை மாநகராட்சி

திருவண்ணாமலை  மாநகராட்சி இந்தியாவின் தமிழக மாநிலத்தில் 2024 உருவான புதிய மாநகராட்சியாகும். இது மிகப் பழமையான நகராட்சிகளுள் ஒன்றாக சனவரி 12 , 1866 அன்று இது உருவாக்கப்பட்டது. இதன் பட்டயம் (தனிபுரிமை சாசனம்) டிசம்பர் 2, 1865ல் கிழக்கு இந்திய கம்பனியரால் எற்படுத்தப்பட்ட ,  திருவண்ணாமலை நகராட்சி மற்றும் ஏனையப் பிரதேசங்கள் என்ற அரசியலமைப்பின் பெயரால் கோட்டையின் 21 மைல்கள் தொலைவு எல்லையை வரையறையாகக் கொண்டு செயற்பட்டது.  இது திருவண்ணாமலை  நகராண்மைக் கழகம் என்னும் பெயரில் இந்தியா விடுதலை அடையும் வரை செயற்பட்டது.

திருவண்ணாமலை 1866 இல் "மூன்றாம் நிலை நகராட்சி"யாக உருவாக்கபெற்றது .
1946 இல் இரண்டாம் நிலை நகராட்சியாக உயர்த்தப்பட்டு ,
1971 இல் முதல் நிலை நகரட்சியாக உருவானது .
1998 இல் தேர்வு நிலை நகராட்சியாக ,
2003 இல் "சிறப்பு நிலை நகராட்சி"(பெருநகராட்சி) யாகவும் தரம் உயர்த்தப்பட்டது .
2024 மார்ச் 15 இல் 18 ஊராட்சிகளை ஒன்றிணைத்து மாநகராட்சியாக உயர்த்தப்பட்டது.

திருவண்ணாமலை  பெருநகராட்சி அன்றிருந்தநிலை மற்றும் தற்பொழுது

மேற்கோள்கள்

திருவண்ணாமலை மாவட்டம்
திருவேட்களம் பாசுபதேஸ்வரர் கோயில்

பாசுபதேசுவரர் கோயில் என்பது திருநாவுக்கரசர் திருஞானசம்பந்தர் ஆகியோரால் தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 2வது சிவத்தலமாகும்.

அமைவிடம்
இத்தலம் தமிழ்நாட்டில் கடலூர் மாவட்டத்திலுள்ள திருவேட்களம் எனும் ஊரில் அமைந்துள்ளது. தேவாரப்பாடல் பெற்ற காவிரி வடகரைத் தலங்களில் இது 2வது சிவத்தலமாகும்.

இறைவன்,இறைவி
இத்தலத்தின் மூலவர் பாசுபதேஸ்வரர், தாயார் நல்லநாயகி (சமஸ்கிருதம்:சத்குணாம்பாள்). இத்தல இறைவன் சுயம்பு மூர்த்தியாக அருள்பாலிக்கிறார்.  
இத்தலத்தின் தலவிருட்சமாக மூங்கில் மரமும், தீர்த்தமாக கிருபா தீர்த்தமும் அமைந்துள்ளது.

சிறப்புகள்
சம்பந்தர் இங்கிருந்து சிதம்பரத்தைத் தரிசித்தார் எனப்படுகிறது. அர்ச்சுனனுக்கு பாசுபதம் தந்தருளிய தலம் என்பது தொன்நம்பிக்கை (ஐதிகம்). நடராசர் முருகனாகவும் முருகன் நடராசராகவும் தோன்றிய தலமாகக் கூறுவார்கள்.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

அடிக்குறிப்புகளும் மேற்கோள்களும்

வெளி இணைப்புகள்
 அருள்மிகு பாசுபதேசுவரர் திருக்கோயில் - தினமலர் கோவில்கள்
 தேவாரம் தளம்
சைவம் 

தேவாரம் பாடல் பெற்ற சிவன் கோயில்கள்
காவேரி வடகரை சிவன் கோயில்கள்
கடலூர் மாவட்டத்திலுள்ள சிவன் கோயில்கள்
கோலார் தங்க வயல்

கே.ஜி.எப்.  (K .G .F.) அல்லது கோ.த.வயல் முழுமையாக, "கோலார் தங்க வயல்" (ஆங்கிலத்தில் : Kolar  Gold  Fields), கர்நாடக மாநிலத்தின் கோலார் மாவட்டத்தில், பங்காருபேட்டை தாலுக்காவில் உள்ள ஒரு நகராட்சி ஆகும். 
 இது  அதே பெயரில் உள்ள  "கே.ஜி.எப்." நகரியத்தையும் இணைத்தது ஆகும்.

அமைவிடம்
இது  "டோடு பெட்டா  " மலையின் கிழக்கு சரிவில் , கடல் மட்டத்தில் இருந்து சுமார் 3,196 அடி உயரத்தில்  உள்ள "தங்க சுரங்கம்" மற்றும் அதை சார்ந்த ஊரும் ஆகும்.

வரலாறு
இது தமிழர் நாகரிக வரலாற்றுக் காலத்தில் இருந்தே தங்கம் வெட்டுதலில் புகழ் பெற்றது. அரப்பா , மொகன்சதாரோவில் கிடைத்த  வரலாற்றுப் புதையலில் இருந்த தங்கத்துடன் , ஒன்றுபோல் குணம் கொண்டுள்ளது.

எனவே தமிழர் நாகரீகம்.... தமிழகத்தில் இருந்து தற்போதைய இந்திய கண்டத்தின் ஹரப்பா மொகஞ்சதாரோ வரை பரவி இருந்தது என்பதற்கு இங்கு உள்ள தங்கமும், அங்கு அகழ்வாய்வில் கிடைத்த தங்க புதையல் தங்கமும் ஒரே மாதிரியாக இருப்பதுமே சாட்சி.

இங்கு தங்கம் வெட்டும் பணி கி.மு முதலாம் நூற்றாண்டு முதலே நடந்து வருவதாய்த் தகவல்கள் உள்ளன.

ஏனென்றால் கி.மு க்கு முற்பட்ட காலத்தில் இருந்தே இது தற்போதைய இந்தியாவின் தென் பகுதிகளை ஆண்டுவந்த சேர சோழ பாண்டியர் போன்ற தமிழ் மன்னர்களின் ஆளுகைக்கு உட்பட்டதாக இருந்து வந்துள்ளது

இந்தியா பிரித்தானிய அரசிடம் இருந்து சுதந்திரம் வாங்கிய பின்பு, அப்போதைய மாகாணங்கள் யாவும் மொழிவாரி மாநிலங்களாக பிரிக்கப்பட்டபோது, சில தமிழ் நாட்டில் ஆதிக்கம் செலுத்திய தமிழர் அல்லாத அரசியல்வாதிகளால், இங்கு வாழும் தமிழ் மக்களின் எதிர்ப்பையும் மீறி தமிழ் நாட்டில் இருந்து பிரித்து இது கர்நாடகாவுடன் இணைக்கப்பட்டது.

நகரியம்   உருவாக்கம் 
1800 களில் , ஆங்கிலக் கிழக்கிந்திய நிறுவனத்தால் தங்கச் சுரங்கங்கள் வெட்டும் பணி துவங்கியது . இதற்காகப் பெருமளவில் மக்கள் , தமிழ்நாட்டின் வடாற்காடு  மாவட்டத்தில் இருந்தும் , சித்தூர் மாவட்டத்தில் இருந்தும் வரவழைக்கபட்டனர். இவர்கள் சுரங்கத்திற்கு அருகிலேயே வீடுகட்டித்   தங்கியதால் கோலார் தங்க வயல் நகரியம் உருவாகியது.

மக்கள் தொகை மற்றும் வகைப்பாடு
கோலார் தங்க வயலின் மக்கள் தொகை 3,00,000 க்கும் அதிகம் ஆகும். எனினும் தங்க சுரங்கம் மூடப்பட்ட காரணத்தால் , மக்கள் பெங்களூருக்கு புலம்பெயர்ந்து வருகின்றனர். 2011 ஆம் ஆண்டுக் கணக்குப்படி இதன் மக்கள் தொகை 1,44,000 ஆகக் குறைந்தது .
இது தமிழர் பெரும்பான்மையாய் வசிக்கும் பகுதி ஆகும். இங்கு தமிழர்கள் 90% வசிக்கின்றனர். மேலும் தெலுங்கர்களும் உள்ளனர் . கன்னடர்கள் மிக குறைந்த அளவே உள்ளனர் .

பெங்களூர் தமிழர்களின் தாய் வீடு
இன்று பெங்களூர் நகரில் வாழும் பழைய தமிழ்மக்கள் பலரும் கே.ஜி.எப் ஐத் தாய்வீடாக கொண்டவர்கள் ஆவர்கள். இவர்கள் கே.ஜி.எப்  சுரங்கம் 1950 களில் பணி குறைந்த போது "பெங்களூருக்கு" வேலை தேடி சென்றோராவர்.

தட்பவெப்பநிலை
இது 3200 அடி உயரத்தில் உள்ளதால் , தட்பவெப்பம் மலைப்பகுதியை ஒத்து இருக்கும். அதனால் இது "குட்டி இங்கிலாந்து" என வழங்கப்படுகிறது.

தற்போதைய நிகழ்வுகள் 
கூடங்குளம் அணு மின் நிலையத்தின் அணுக் கழிவுகள் இங்கு கொட்டப்படும் என்று தகவல் வந்ததால் , மக்கள் பெரும் கிளர்ச்சி செய்தனர் .

தமிழ் கல்வெட்டுகள், கோலராமமா கோயில்

மேற்கோள்கள் 

கருநாடக மாநிலத்திலுள்ள ஊர்களும் நகரங்களும்
கர்நாடக பொருளாதாரம்
கோலார் மாவட்டம்
வட ஆற்காடு

வட ஆற்காடு மாவட்டம் இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் (ஜில்லா) ஆகும்.

சித்தூர் மாவட்டம் (மதராஸ் மாகாணம்)

முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று வேலூர் மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801-ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு என இரு மாவட்டங்களாக பிரித்து ஆண்டது. 1901-ஆம் ஆண்டு சித்தூரை தலைமையிடமாக கொண்டு வட ஆற்காடு மாவட்டம் செயல்பட்டு வந்த போது வேலூர், ஆரணி, ஆற்காடு, செய்யாறு, போளூர், வந்தவாசி, குடியாத்தம், வாலாஜா ஆகிய வட்டங்களை உள்ளடக்கியதாக அமைந்தது.

வட ஆற்காடு மாவட்டத்தின் வட்டங்கள்

1911 வட ஆற்காடு ஜில்லாவில் இருந்து சித்தூர் மாவட்டம் பிரிக்கப்பட்டது. அதன்பிறகு எல்லைகளை மறுசீரமைத்து வேலூரை தலைமையிடமாகக் கொண்டு பழைய வட்டங்களைக் கொண்டும் மற்றும் புதிய வட்டங்களை உருவாக்கியும் வட ஆற்காடு மாவட்டம் செயல்பட்டது. அதாவது, ஆற்காடு, வேலூர், வாலாஜா, ஆரணி, போளூர், செங்கம், திருவண்ணாமலை, வந்தவாசி, திருவத்திபுரம், குடியாத்தம், அரக்கோணம், திருப்பத்தூர், ஆகிய தாலுகாக்களை உள்ளடக்கி வருவாய் கோட்டங்களான திருவோத்தூர் - ஆரணி, திருப்பத்தூர், திருவண்ணாமலை, இராணிப்பேட்டை, வேலூர் 1959 ஆம் ஆண்டு நிர்வாக வசதிக்காக உருவாக்கி செயல்பட்டு வந்தது. மீண்டும் 1989-இல் வட ஆற்காடு மாவட்டமானது  வட ஆற்காடு சம்புவராயர் மாவட்டம் (இன்று: திருவண்ணாமலை மாவட்டம் ) வட ஆற்காடு அம்பேத்கார் மாவட்டம் (இன்று:வேலூர் மாவட்டம்) என்று இரண்டாக நிர்வாக வசதிக்காக பிரிக்கப்பட்டது. மேலும் நிர்வாக வசதிக்காக வேலூர் மாவட்டத்தை ஆகஸ்டு 15 2019-ஆம் ஆண்டு திருப்பத்தூர் மாவட்டம் மற்றும் இராணிப்பேட்டை மாவட்டம் என பிரிக்கப்பட்டுள்ளது.

மேலும் பார்க்க 

 தென் ஆற்காடு மாவட்டம்
 ஆற்காடு நவாப்கள்
 கர்நாடக பிரதேசம்

மேற்கோள்கள்

சென்னை மாகாணம்
தமிழ்நாட்டு வரலாறு
சென்னை மாகாண மாவட்டங்கள்
தண்டராம்பட்டு

தண்டராம்பட்டு, திருவண்ணாமலை மாவட்டத்தில், தண்டராம்பட்டு வட்டத்தின் வருவாய் கிராமமும், தண்டராம்பட்டு ஊராட்சி ஒன்றியத்துக்குட்பட்ட ஊராட்சியும் ஆகும். தண்டராம்பட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

மக்கள் தொகை
2001 ஆம் ஆண்டு கணக்கீட்டின் படி தண்டராம்பட்டில் 7,096 பேர் வாழ்கிறார்கள்.

சிறப்பு
நீண்டகாலக் கோரிக்கையான தனித் தாலுக்க கோரிக்கை நிறைவேற்றப்பட்டு, எழுந்த தண்டராம்பட்டு புது வட்டத்திற்கு, இதுவே தலைமையகம் ஆகும்.

சாத்தனூர் அணை

சாத்தனூர் அணை  திருவண்ணாமலை மாவட்டத்தில் உள்ள சென்னகேசவ மலைகளுக்கு இடையில் தென்பெண்ணையாற்றின் குறுக்கே கட்டப்பட்டுள்ள அணையாகும். தமிழகத்திலுள்ள குறிப்பிடத்தக்க அணைகளுள் இதுவும் ஒன்று. இது திருவண்ணாமலை நகரில் இருந்து 30 கிலோமீட்டர் தொலைவில் உள்ளது. இந்த அணை 1958-இல் காமராஜர் அவர்களால்  கட்டப்பட்டது. இங்கு அழகிய பூங்காவும, ஆசியா கண்டத்தில் மிகப்பெரிய  முதலைப்பண்ணை ஒன்றும் உள்ளது. இதன் கொள்ளளவு 7321 மில்லியன் கன அடிகள். முழு அளவு 119 அடி உயரம். திருவண்ணாமலை உட்பட பல பகுதிகளுக்கு குடிநீர் ஆதாரமாகவும், பாசன வசதியையும் அளிக்கிறது. 

திருவண்ணாமலை மாவட்டத்திலுள்ள அணைகள்
திருவண்ணாமலை மாவட்ட ஊராட்சிகள்

மேற்கோள்கள்

திருவண்ணாமலை மாவட்டத்திலுள்ள கிராமங்கள்
சாமியார்தோட்டம் திரியம்பகேசுவரர் கோயில்

திரியம்பகேசுவரர் கோயில் சென்னை மாவட்டத்திலுள்ள சாமியார்தோட்டத்தில் அமைந்துள்ள சிவத்தலமாகும். இத்தலத்தின் மூலவர் திரியம்பகேஸ்வரர், தாயார் கருமாரி திரிபுரசுந்தரி. இத்தலத்தின் தலவிருட்சமாக இலந்தை மரம் உள்ளது.

மேற்கோள்கள்
அருள்மிகு திரியம்பகேஸ்வரர் திருக்கோயில் - தினமலர் கோயில்கள்

சென்னை மாவட்டத்திலுள்ள சிவன் கோயில்கள்
ஈவிசைட்-கென்னலி அடுக்கு

ஈவிசைட்-கென்னலி அடுக்கு (Heaviside- kennelly layer ) என்பது வானொலி அதிர்வெண்ணுடைய மின்காந்த அலைகளைத் திருப்பவல்லதும் பூமியின் பரப்பின் மேல் 90 முதல் 135 கிலோ மீட்டர் வரை பரவியுள்ளதுமான அயனி மண்டலத்தின் பகுதியாகும். இப்பகுதியின் காரணமாகவே பூமியின் வளைவையும் கடந்து வானொலி தொடர்பு ஏற்பட ஏதுவாகிறது.

மேற்கோள்கள்

உசாத்துணை
Dictionary of science -English language Book Society

புவியின் வளிமண்டலம்
விம்மல் (ஒலியியல்)

ஒலியியலில், விம்மல் (beat) எனப்படுவது சிறு வேறுபாட்டைக் கொண்ட அதிர்வெண்களைக் கொண்ட இரண்டு ஒலிகளுக்கிடையேயான குறுக்கீடு ஆகும். இவ்வாறு இரு இசைக்கவர்களை (tuning forks) அதிரும்படி செய்தால், அவற்றின் ஒலி கூடியும், குறைந்தும் கேட்கும். ஒரு வினாடியில் கேட்கும் விம்மல், இரு இசைக்கவர்களின் அதிர்வெண்களின் வேறுபாட்டிற்கு சமனாக இருக்கும்.

விம்மல் மாதிரிகள்

மேற்கோள்கள்

ஒலியியல்
சீட்டுக் கட்டுதல்

சீட்டுக் கட்டுதல் என்பது தமிழரிடையே வழங்கி வரும் ஒரு பணச் சேமிப்பு அல்லது சேகரிப்பு முறையாகும்.  குழுவாகச் சேர்ந்து பணத்தை மாதாந்தம் பங்களித்து எதாவது ஒரு தேர்வு முறையில் ஒருவருக்கு வழங்கப்படும்.  பொதுவாக பத்தில் இருந்து இருபது தனிநபர்கள் அல்லது வணிகங்கள் ஒரு சீட்டில் கலந்துகொள்வர்.  சீட்டை ஒழுங்கு செய்பவர் அல்லது சீட்டை பிடிப்பவர் முதலாவது சீட்டைப் பெறுவது வழக்கம்.

வரலாறு 
சீட்டுக் கட்டுதல் என்பது பழங்காலத்திலிருந்தே நிலவி வந்த ஒரு நிதி முறை என்று கூறப்படுகிறது. 1887 ஆம் ஆண்டில், சென்னை மாகாணத்தின் மலபார் மாவட்டத்தின் ஆட்சியராக இருந்த வில்லியம் லோகன், அந்தப் பகுதியில் உள்ள நண்பர் குழுக்களிடையே இருந்த சீட்டுக் கட்டுதல் வழக்கத்தை விவரித்தார். 1894 ஆம் ஆண்டில், பொருளாதார வரலாற்றாசிரியர் எடித் சிம்காக்ஸ், தென்னிந்தியாவில் திருமணம் போன்ற சிறப்பு நிகழ்வுகளுக்கு பணம் திரட்டுவதற்காக சீட்டுக் கட்டுதல் பயன்படுத்தப்பட்டன என்று குறிப்பிட்டுள்ளார். 1930களின் பல்வேறு அறிக்கைகள் தற்போதைய கேரளத்தில் சீட்டுக் கட்டுதல்களின் பிரபலத்தை சுட்டிக்காட்டுகின்றன. சுப்பிரமணிய பாரதியாரின் நவதந்திரக் கதைகள் என்ற கதையில் பிராமணப் பிள்ளை நாலு சாஸ்திரம்
படித்துக்கொண்டு வந்த கதை என்ற கிளைக் கதையில் சீட்டுக் கட்டுதல் குறித்த குறிப்பு ஒரு உள்ளது.

வகைகள் 
சீட்டுக் கட்டுதலில் ஏலச் சீட்டு, தட்டு சீட்டு என்ற இரண்டு வகைகள் உண்டு.  மேலும் முறைப்படி வங்கியூடாக உறுதிசெய்யப்பட்ட சீட்டு, முறைசாரா சீட்டு என்ற வகைப்பாடும் உண்டு.  முறைசாரா சீட்டு பிடிப்பவரிடம் இருக்கும் நம்பிக்கையில் அல்லது நன்மதிப்பில் தங்கி அமைகிறது.

குலுக்கல் சீட்டு 
தட்டு சீட்டு அல்லது குலுக்கல் சீட்டு என்பது கழிவு இல்லாத எளிமையான சீட்டு ஆகும், ஒப்பீட்டளவில் இடர் குறைந்தது.  10 பேர் 12 மாதம் ரூபா 1000 சீட்டில் கலந்து கொள்வார்கள் ஆனால் சீட்டுத் தொகை ரூபா 10000 ஆகும்.  ஒவ்வொரு மாதமும் யாருக்கு சீட்டுப் பணம் கிடைக்கும் என்று குலுக்கல் முறையில் தேர்வு செய்வர்.  சீட்டை முதலில் பெறுபவர்கள் அதை முதலீடு செய்து இலாபம் ஈட்ட முடியும்.

ஏலச் சீட்டு 
ஏலச் சீட்டு அல்லது கழிவுச் சீட்டு எனப்படுவது சற்றுச் சிக்கலானது, ஒப்பீட்டளவில் இடர் கூடியது, இலாபமும் கூடியது.  யார் சீட்டுத் தொகையைப் பெறுவது என்பதைக் குலுக்கல் முறையில் தேர்ந்து எடுக்காமல் ஏலம்  எனப்படும் முறையில் தேர்ந்தெடுப்பர்.  ஏலத்தில், ஒவ்வொரு மாதமும் எவர் ஒருவர் குறைந்த அளவில் சீட்டுப் பணத்தைப் பெற்றுக்கொள்ள ஏலம் எடுக்கிறாரோ, அவருக்கு சீட்டுத் தொகை போகும். அந்தக் கழிவுத் தொகை சீட்டில் கலந்து கொள்வோருக்குப் பிரித்துக் கொடுக்கப்படும்.  

இரண்டு நோக்கங்ளுக்காக ஒருவர் சீட்டுத் தொகையைக் கழித்து ஏற்றுக் கொள்வார்.  ஒன்று அவர் அத் தொகையை எடுத்து முதலீடு செய்து கூடிய இலாபம் ஈட்டும் நோக்குடன்.  மற்றையது அவருக்கு உடனடியாக பணத் தேவை என்றால்.

சமூகப் பயன்பாடு 
தமிழ்ச் சமூகத்தில் சீட்டு ஒரு முக்கிய பணச் சேமிப்பு அல்லது சேகரிப்பு முறையாக உள்ளது.  தனிப்பட்ட நபர்கள் மட்டும் இல்லாமல் வணிகங்களும் முதல் திரட்டும் ஒரு முறையாக இது உள்ளது.

சமூகச் சிக்கல்கள் 
சீட்டில் ஏமாறுதல், அல்லது சீட்டில் இணைந்து விட்டு அதை கட்ட முடியாமல் சிரமப்படுதல் போன்ற சிக்கல்கள் உள்ளன.

கலைச்சொற்கள் 
 சீட்டுக் கட்டுதல்
 சீட்டுப் பிடித்தல்
 ஏலச் சீட்டு/கழிவுச் சீட்டு
 குலுக்கல் சீட்டு/கழிவற்ற சீட்டு
 கூறல்

இவற்றையும் பார்க்க 
 தமிழர் பொருளாதாரம்

மேற்கோள்கள் 

தமிழர் பொருளாதாரம்
திருக்காட்டுப்பள்ளி ஆரண்யேஸ்வரர் கோயில்

ஆரண்யேஸ்வரர் கோயில் சம்பந்தர், நாவுக்கரசர் ஆகியோரால் தேவாரப் பாடல்பெற்ற சிவத்தலமாகும். இத்தலம் நாகப்பட்டினம் மாவட்டம் சீர்காழி வட்டத்தில் அமைந்துள்ளது. இத்தலத்தின் மூலவர் ஆரண்யேஸ்வரர், அம்பாள் அகிலாண்டேஸ்வரி. இத்தலத்தில் பன்னீர் மரம் தலவிருட்சமாகவும், தீர்த்தமாக அமிர்த தீர்த்தமும் உள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 12வது தலம் ஆகும். ஆரண்ய முனிவர் இத்தலத்தை வழிபட்டதாக கூறப்படுகிறது.

தல வரலாறு
பிரம்மாவிடம் வரம் பெற்ற விருத்தாசுரன் என்ற அசுரன், தேவர்களை துன்புறுத்தி வந்தான். அவனிடம் இருந்து தம்மைக் காக்கும்படி தேவர்கள் இந்திரனிடம் முறையிடவே, விருத்தாசுரனுடன் போரிட்ட இந்திரன், அவனை சம்ஹாரம் செய்தான். இதனால் அவனுக்கு தோஷம் உண்டானது. தேவலோக தலைவன் பதவியும் பறிபோனது. தனக்கு மீண்டும் தேவதலைவன் பதவி கிடைக்க குருவிடம் ஆலோசனை செய்தான். அவர், பூலோகத்தில் சிவனை வணங்கிட விமோசனம் கிடைக்கப்பெறும் என்றார். அதன்படி பூலோகத்தில் பல தலங்களுக்குச் சென்ற இந்திரன், இத்தலம் வந்தான். அடர்ந்த வனத்தின் மத்தியில் சிவன், சுயம்பு மூர்த்தியாக இருப்பதைக்கண்ட அவன், சிவபூஜை செய்து வழிபட்டான். அவனுக்கு காட்சி தந்த சிவன், “நியாயத்திற்காக செய்யும் செயல் எத்தகையதாக இருப்பினும் அதற்கு பாவபலன் கிடையாது,” என்று சொல்லி அருள் செய்தார். இதுவே இத்தல வரலாறு ஆகும்.

மூலவர் பெயர் வரலாறு
ஆரண்ய முனிவர் வழிபட்டதாலேயே, இத்தல மூலவர்க்கு ஆரண்யேஸ்வரர் எனும் திருநாமம் வந்ததாகக் கூறப்படுகின்றது.

தலச் சிறப்புகள்

 இத்தலத்திலுள்ள விநாயகர் மிகவும் விசேடமானவர். ஒரு சாபத்தால் நண்டு வடிவம் எடுத்த கந்தர்வனால் வழிபடப்பட்டவர் இவர். எனவே இவர் "நண்டு விநாயகர்" என்று அழைக்கப்படுகிறார்.

அமைவிடம்
காவிரி வடகரை தலமான திருவெண்காடு கோயிலிலிருந்து 1.3 கி.மீ தொலைவில் பார்த்தன்பள்ளி என்னும் ஊரில் இக்கோயில் அமைந்துள்ளது.
சீர்காழியில் இருந்து தரங்கம்பாடி செல்லும் முக்கிய சாலையில் அல்லிவிளாகத்தில் இருந்து ராதாநல்லூர் வழியே திருவெண்காடு செல்லும் பாதையில் பார்த்தன்பள்ளி உள்ளது.
இவ்வூரில் தான் 108 திவ்ய தேசத் திருத்தலங்களுள் ஒன்றான தாமரையாள் கேள்வன் கோயில் அமைந்துள்ளது.

இவற்றையும் பார்க்க

 திருக்காட்டுப்பள்ளி அக்னீஸ்வரர் கோயில்
 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 திருநாவுக்கரசர்

வெளி இணைப்புகள்
அருள்மிகு ஆரண்யேஸ்வரர் திருக்கோயில் - தினமலர் கோயில்கள்

தேவாரம் பாடல் பெற்ற சிவன் கோயில்கள்
நாகப்பட்டினம் மாவட்டத்திலுள்ள சிவன் கோயில்கள்
காவேரி வடகரை சிவன் கோயில்கள்
திருக்குருகாவூர் வெள்ளடைநாதர் கோயில்

வெள்ளடைநாதர் கோயில் சம்பந்தர், சுந்தரர் ஆகியோரால் தேவாரம் பாடல் பெற்ற தலமாகும்.  இத்தலத்தின் தலவிருட்சம் வில்வம், பால்கிணறு தீர்த்தமும் உள்ளது. தேவாரப் பாடல் பெற்ற தலங்களில் காவிரி வடகரைத் தலங்களில் இது 13வது சிவத்தலமாகும்.

அமைவிடம்
இத்தலம் நாகப்பட்டினம் மாவட்டம் சீர்காழி வட்டத்தில் அமைந்துள்ளது. தென்திருமுல்லைவாயிலிலிருந்து எளிதில் செல்லலாம். சீர்காழி-திருமுல்லைவாயில் பாதையில் 6 கிமீ சென்று வடகால் என்னும் ஊரில் பிரியும் வழியில் சென்றும் இத்தலத்தை அடையலாம்.மக்கள் வழக்கில் திருக்கடாவூர் என்றழைக்கப்படுகிறது.

இறைவன், இறைவி
இத்தலத்தின் இறைவன்: வெள்ளடைநாதர், இறைவி: காவியங்கண்ணி.

பொதிசோறு வழங்கும் விழா
சுந்தரருக்கு பொதி சோறு வழங்கும் விழா இத்தலத்தின் சிறப்பாகும். வெயிலின் காரணமாகவும், தண்ணீரின் தாகத்துடனும், பசியாலும் வந்த சுந்தரருக்கும், அவருடன் வந்த அடியார்களுக்கும் சிவபெருமான்,  வேதியர் வடிவில் தோன்றி, பெரிய பந்தல் ஏற்பாடு செய்து அவர்களை களைப்பாறச் செய்ததோடு, சுவையான குளிர்ந்த நீரையும், பசி தீர பொதி சோற்றினையும் தந்தருளினார். இதனை நினைவுகூரும் வகையில் இக்கோயிலில் சுந்தரருக்கு பொதிசோறு வழங்கும் விழா ஒவ்வோராண்டும் நடைபெறுகிறது. அப்போது பக்தர்களுக்கு உணவு வழங்கப்படுகிறது. தொடர்ந்து மூலவருக்கும், சுந்தரருக்கும் சிறப்புப்பூசைகள் செய்யப்படுகின்றன.  இவ்விழாவினை கட்டமது படைப்பு விழா என்றும் கூறுவர்.  நாவுக்கரசருக்கு இறைவன் பொதிசோற்றினை திருப்பைஞ்ஞீலி கோயிலில் கொடுத்தார்.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்
 சிதம்பரம் திருச்சித்ரகூடம் கோவிந்தராஜன் கோயில்

 திருஞான சம்பந்தர்
 சுந்தரர்
 திருநாவுக்கரசர்

மேற்கோள்கள்

வெளி இணைப்புகள்
அருள்மிகு வெள்ளடைநாதர் திருக்கோயில் - தினமலர் கோயில்கள்

தேவாரம் பாடல் பெற்ற சிவன் கோயில்கள்
நாகப்பட்டினம் மாவட்டத்திலுள்ள சிவன் கோயில்கள்
காவேரி வடகரை சிவன் கோயில்கள்
சிவவழிபாடு (நூல்)

சிவவழிபாடு என்பது கி. பழநியப்பனார் என்பவரால் எழுதப்பட்ட நூலாகும். இந்நூலில் சைவ சித்தாந்தத்தின் அடிப்படைக் கொள்கைகள் படங்களுடன் விளக்கப்பெற்றுள்ளன. கொழும்பிலுள்ள கொட்டாஞ்சேனை வரதராஜ பிள்ளையார் கோயில் இந்நூலை வெளியிட்டுள்ளது.

இவற்றையும் காண்க
 சைவ நெறி இலக்கியங்கள்

வெளி இணைப்புகள்
சிவவழிபாடு மின்நூல் - சைவ சித்தாந்த மின்நூலகம்
சைவ சமய நூல்கள்
கீரம்பூர் எட்டுக்கை அம்மன் கோயில்

எட்டுக்கை அம்மன்  கோயில், தமிழ்நாட்டில் நாமக்கல் மாவட்டம் கீரம்பூர் கிராமத்தில் உள்ள தனியார் சமூகத்திற்கு சொந்தமான அம்மன் கோயிலாகும். இத்தலத்தின் மூலவராக இருக்கும் அம்மன் எட்டுக்கைகளை உடைய பெண் தெய்வமாதலால் எட்டுக்கை அம்மன் என்று வழங்கப்படுகிறார்.  

எட்டுக்கை அம்மன் செம்பூத்தான் கூட்டம் மற்றும் பண்ணை கூட்டம் குடிப்பாட்டு கொங்கு வேளாளர் குலதெய்வமாகும். எனவே இருகுலத்தோர் இத்தலத்தினைப் பராமரித்து வருகிறார்கள்.இக்கோயில் கொங்கு நாடு 24 நாட்டில் வாழவந்திநாட்டில் அமைந்துள்ளது.

அம்மனின் தோற்றம்
எட்டுக்கை அம்மன் தனது வலது கரங்களில் எறி சூலம், வேல், சிறிய கத்தி, உடுக்கை ஆகியவற்றையும், இடக் கரங்களில் அக்னி, வில், மணி, கபாலம் ஆகியவைகளையும் தாங்கியபடி காட்சியளிக்கிறார். மேலும் அம்மையப்பனைப் போல வலக்காதில் மகர குண்டலத்தினையும், இடக்காதில் பத்திர குண்டலமும் அணிந்துள்ளார், இதன்மூலம் எட்டுக்கையம்மன் சிவசக்தி அம்சமாகவும் இருக்கின்றார், கொற்றவை கொல்லிப்பாவை போன்ற தெய்வங்களின் வடிவம் என சொல்வார்கள்

திருவிழா 
இக்கோயிலில் ஒவ்வொரு ஆண்டும் சித்திரை மாதம்​ திருவிழா நடைபெறும், 11 நாட்கள் திருவிழா பூந்தேர் பெரியத்தேர் சிம்ம வாகனம், பூத வாகனம், குதிரை வாகனம், யானை வாகனம் போன்ற வாகனங்களில் உலா வரும் நிகழ்வு, பல்லக்கில் அம்மன் வீதியுலா வரும் நிகழ்வு, குதிரை துலுக்குதல் நிகழ்வு, பொங்கல் வைத்தல், கும்மியாட்டம், நாடகம், அம்மன் பாடல்கள் போன்ற நிகழ்ச்சிகள் நடந்து திருவிழா விமரிசையாக நடைபெறும், சித்திரைப் பௌர்ணமி நாளில்  பக்தர்கள் பூசை செய்து வழிபடுவர், பக்தர்கள் பொங்கல் வைத்து தங்கள் நேர்த்திக் கடன்களை நிறைவேற்றுகின்றனர். இது ஆசீவக நெறிமுறைகளை கடைப்பிடிக்கும் சைவ கோயில் ஆகும், இந்த ஆலயத்தில் உயிர்ப் பலி கொடுப்பது கிடையாது. முழுக்க முழுக்க தமிழ் கோயில்.

மேற்கோள்கள் 
 

நாமக்கல் மாவட்டத்திலுள்ள அம்மன் கோயில்கள்‎
தினமலர் சிறுவர் மலர்

தினமலர் சிறுவர் மலர் இதழ் தினமலர் நாளிதழின் சனிக்கிழமையில் இலவச இணைப்பாக வழங்கப்படும் ஒரு இதழாகும். இவ்விதழ் சிறுவர்களை முதன்படுத்தி சிறுவர் இதழாக வெளிவருகிறது.

சிறுவர் மலர் பகுதிகள்
 ஸ்கூல் கேம்பஸ்
 அதிமேதாவி அங்குராசு
 உங்கள் பக்கம்
 மொக்க ஜோக்ஸ்
 வாசகர் பகுதி

தமிழ்நாட்டுத் தமிழ் இதழ்கள்
சிறுவருக்கான தமிழ் இதழ்கள்
சேசாத்ரிபுரம்

சேசாற்றிபுரம் (அ) சேசாத்திரிபுரம் , வடமத்ய பெங்களூரில் உள்ளது.

அமைவிடம்
இது மல்லேசுவரம், இராசாசிநகரம் ஆகிய பகுதிகளுக்கு அருகில் உள்ளது.

பெயர்க்காரணம்
இது சர். சேசாத்திரி ஐயர் அவர்களின் நினைவாக எழுப்பப்பட்ட நகர்ப்பகுதி ஆகும்.

மேற்கோள்கள்

பெங்களூர்
திராய்

திராய் (Troy) என்பது துருக்கியின் அனத்தோலியாவின் வடமேற்கே கண்டறிப்பட்ட ஒரு அழிந்த நகரம் ஆகும். இந்நகரம் 1998 ஆம் ஆண்டில் யுனெசுக்கோவின் உலகப் பாரம்பரியக் களங்களின் பட்டியலில் சேர்க்கப்பட்டது.

இதனையும் காண்க
 திராயன் போர்

மேற்கோள்கள்

வரலாறு
இது யவன நாகரிக பண்பாட்டில் இருந்த நகரமாகும். இங்கு தான் திராயன் போர் நடந்ததாக ஆய்வாளர்கள் கருதுகின்றனர்.

துருக்கியின் புவியியல்
துருக்கியின் உலக பாரம்பரியக் களங்கள்
ஈத்தைல் அசிட்டேட்டு

எத்தில் அசிட்டேட்டு அல்லது ஈத்தைல் அசிட்டேட்டு (Ethyl acetate) என்பதன் முறையான பெயர் எத்தில் எத்தனோயேட்டு (ethyl ethanoate) ஆகும். இதனை இலத்தீன் எழுத்துகளில் எழுத்தில் சுருக்கி  "EtOAc" அல்லது  "EA" என்றும் எழுதுவதுண்டு. இந்த கரிமவேதிச் சேர்மத்தின் வேதிவாய்பாடு CH3COOCH2CH3. இது நிறமில்லாத, தனித்தன்மையான நறுமணம் தரும், நீர்மப் பொருள். இதனை ஒட்டும்பசை அல்லது ஒட்டுநீர்மப் பொருள்கள் உருவாக்குவதற்கும், நகச்சாயப் பொருள்களிலும் குடிக்கும் காப்பியில் உள்ள காஃபீன் நீக்கிய காப்பி போன்றவற்றிலும், சிகரட்டுகளிலும் பயன்படுத்துகின்றார்கள். எத்தில் அசிட்டேட்டு என்பது எத்தனால், அசிட்டிக் அமிலம் ஆகியவற்றின் ஒர் எசுத்தர் ஆகும். பெரிய அளவில் உலகில் பல பகுதிகளிலும் இது கரைப்பான் பயன்பாட்டுக்காக உருவாக்கப்படுகின்றது. சப்பான், வட அமெரிக்கா, ஐரோப்பா ஆகிய பகுதிகளில் 1985 ஆம் ஆண்டுக்கான கூட்டுப் படைப்பின் மொத்த அளவு 400,000 டன்கள் 2004 ஆம் ஆண்டில், உலகம் முழுவதிலும் மொத்தம் 1.3 மில்லியன் டன் உற்பத்தி செய்யப்பட்டதாக மதிப்பிடப்பட்டுள்ளது.

அடிக்குறிப்புகளும் மேற்கோள்களும்

அசிட்டேட்டுகள்
அசிட்டேட்டு எசுத்தர்கள்
சுவைமணங்கள்
எசுத்தர் கரைப்பான்கள்
எத்தில் எசுத்தர்கள்
இனிப்பு மணம் கொண்ட இரசாயனங்கள்
பெரும்பற்றப்புலியூர் நம்பி

பெரும்பற்றப்புலியூர் நம்பி என்பவர் திருவாலவாயுடையார் திருவிளையாடற் புராணம் எனும் சைவ நூலை இயற்றிய ஆசிரியராவார். இவர் பொ.ஊ. 13 ஆம் நூற்றாண்டில் வாழ்ந்த சைவப் புலவர்.  இந்நூலே திருவிளையாடற் புராணத்தின் முதல் நூலாகும்.

திருவாலவாயுடையார் திருவிளையாடற் புராணம்
உத்தரமகாபுராணம் எனும் வடமொழியில் சிவபெருமானைப் பற்றிய கதைகள் கூறப்பட்டிருந்தன. அவற்றில் சாரசமுச்சயம் எனும் பகுதியிலிருந்து 64 திருவிளையாடல்களை தமிழுக்குத் தந்தார் பெரும்பற்றப்புலியூர் நம்பி.

சிறப்பு
இவருடைய புராணக் கதைகளில் சில கலித்தொகை, பரிபாடல் முதலான நூல்களிலும் காணப்படுகின்றன. ஆழ்வார்களும், நாயன்மார்களும் கூடப் புராணக் கதைகளைத் தம் பாடல்களில் குறிப்பிட்டுள்ளனர். எனினும் அவற்றில் கதைத் துணுக்கிகளே உள்ளன. இந்தப் பெருபற்றப்புலியூர் நம்பிதான் முதன்முதலாகப் பல கதைகளின் தொகுப்பாகப் 'புராணம்' என்னும் நூலை உருவாக்கினார். மாபுராணம், பூதபுராணம் என்னும் பெயரில் இடைச்சங்க காடத்து நூல்களாகக் காட்டப்பட்டுள்ள நூல்கள் இலக்கண நூல்கள்.

இந்த நம்பியின் ஊரான பெரும்பற்றப்புலியூர் செல்லிநாட்டில் இருந்தது. இது சங்ககாலத்துச் செல்லூர்.

நம்பி 
இவருக்கு முன்னர் நம்பி என்னும் பெயர் கொண்ட சிலர் இருந்தனர். 
 நம்பியாண்டார் நம்பி — பொ.ஊ. 10 ஆம் நூற்றாண்டு.
 மதுரை மீனாட்சியம்மன் கோபுரத்தைக் கட்டினார். இவர் பொ.ஊ. காலம் 1227

அடிக்குறிப்பு

தமிழ்ப் புலவர்கள்
புது வசந்தம்

புது வசந்தம் () இது 1990 ஆம் ஆண்டு வெளிவந்த இந்திய தமிழ் மொழித் திரைப்படமாகும். விக்ரமன் இயக்கத்தில் முரளி, சித்தாரா, ஆனந்த் பாபு, ராஜா, மற்றும் சார்லி, ஆகியோர் முன்னணி கதாபாத்திரங்களில் நடித்துள்ளனர். மேலும் ஆர். பி. சௌத்ரி மற்றும் ஆர். மோகன் தயாரித்து எஸ். ஏ. ராஜ்குமார் அவர்களால் இசையமைத்து  ஏப்ரல் 14,  1990 ஆம் ஆண்டு அன்று வெளியிடப்பட்டது.

நடிகர்கள் 
முரளி - பாலு
ஆனந்த் பாபு - மைக்கேல்
ராஜா - ராஜா
சார்லி - மனோகர்
சித்தாரா - கௌரி
சுரேஷ் - சுரேஷ்
வினு சக்ரவர்த்தி பாலுவின் அப்பா
ஓமக்குச்சி நரசிம்மன்
விஜயகுமார் - சிறப்புத் தோற்றம்
மஞ்சுளா - சிறப்புத் தோற்றம்
கே. எஸ். ரவிக்குமார் - சிறப்புத் தோற்றம்

விருதுகள் 
 1990 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது  - முதல் பரிசு

ஆதாரம்

வெளியிணைப்பு 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
முரளி நடித்த தமிழ்த் திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
விஜயகுமார் நடித்த திரைப்படங்கள்
சார்லி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
யங்கின் குறுக்கீட்டு சோதனை

யங்கின் குறுக்கீட்டு சோதனை (Young's interference experiment'') என்பது ஒளியின் அலைப் பண்பினை விளக்க உதவும் ஓர் எளிய அமைப்பாகும்.

ஓர் ஒளிரும் பொருளுக்கு முன் சிறு துளையுள்ள ஒரு அட்டையினை வைக்கவும். இதன் வழியாக வெளிப்படும் ஒளிக்கற்றை மற்றொரு அட்டையிலிருக்கும் இரு அடுத்தடுத்த துளைகளில் விழுமாறு அமைக்கவும். இந்த இரு துளைகளும் எல்லா வகையிலும் ஒத்த இரு ஒளித் தோற்றுவாய்களாக அமைகின்றன. இந்த இரண்டாவது அட்டையிலிருந்து சிறிய தொலைவில் ஒரு வெண் திரையினை அமைத்தால், அத்திரையில் குறுக்கீட்டுப் பட்டைகளை (Interference bands) காணலாம். இது தெளிவாக ஒளியின் அலை பண்பினைக் காட்டுகிறது.

மேற்கோள்கள்

ஒளியியல்
குவாண்டம் இயங்கியல்
மா. சுதர்சன நாச்சியப்பன்

மா. சுதர்சன நாச்சியப்பன் (Sudarsana Natchiappan)  ( பி - செப்டம்பர் 29 - 1947) இவர்  ஒரு வழக்குரைஞர்,  அரசியல்வாதி, முன்னாள்  மற்றும் மாநிலங்களவை மற்றும் மக்களவை உறுப்பினரும்,  முன்னாள் மத்திய அமைச்சரும் ஆவார்.

வாழ்க்கைக் குறிப்பு 
இவர் தமிழ்நாட்டின்,  சிவகங்கை மாவட்டம், ஏரியூர்-ஐ பிறப்பிடமாக கொண்டவர். இவர்  மக்களவைக்கு, 1999-இல் நடைபெற்ற தேர்தலில்  சிவகங்கை மக்களவைத் தொகுதியிலிருந்து  இந்திய தேசிய காங்கிரசு கட்சியின் சார்பாக  தேர்ந்தெடுக்கப்பட்டார். இவர்   மத்திய வணிகம் மற்றும் தொழில் துறை அமைச்சராக பணியாற்றியுள்ளார்.

மேற்கோள்கள் 

வாழும் நபர்கள்
இந்திய அரசியல்வாதிகள்
1947 பிறப்புகள்
இந்திய அமைச்சர்கள்
13வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
தெனாலிராமன் (2014 திரைப்படம்)

தெனாலிராமன் 2014ம் ஆண்டு திரைக்கு வந்த தமிழ் மொழி நகைச்சுவைத் திரைப்படம். இந்த திரைப்படம் 3 ஆண்டிற்கு பிறகு நடிகர் வடிவேலு நடித்த திரைப்படம் ஆகும். கல்பாத்தி அகோரம் தயாரிப்பில் யுவராஜ் தயாளன் இயக்கத்தில் வெளிவந்த இத்திரைப்படத்தின் திரைக்கதை, வசனத்தை ஆரூர்தாஸ் எழுதினார்.

டி இமான் இசையமைப்பில் வாலி, புலமைப்பித்தன், நா. முத்துகுமார் ஆகியோர் பாடல்களை எழுதுயுள்ளார்கள். ராம்நாத் செட்டி ஒளிப்பதிவாளராகவும், எம். பிரபாகர் கலை இயக்குநராகவும் பணியாற்றினார்.

கதை சுருக்கம்
வெளியுலகம் தெரியாமல் ஆட்சி நடத்திக் கொண்டிருக்கும் மன்னனுக்கு அனைத்தையும் புரிய வைப்பவனே இந்த ‘தெனாலிராமன்’.
விகட நகரத்தை ஆளும் மன்னனின் (வடிவ«லு) அரசவையில் இருக்கும் 9 ‘நவரத்தின மந்திரிகள்’ மற்றும் ராஜதந்திரி (ராதாரவி) ஆகியோர் மக்கள் நலத்திட்டப் பணிகளை கவனித்து வருகின்றனர். மன்னனை ஏமாற்றி, சீன வியாபாரிகளை விகட நகரத்திற்கு வியாபாரம் செய்ய அழைத்து வருவதற்கு 9 மந்திரிகளுடன் இணைந்து திட்டம் தீட்டுகிறார் ராதாரவி. அதில் ஒருவர் மன்னனுக்கு துரோகம் செய்ய மனமில்லாமல் எதிர்ப்புத் தெரிவிக்க அவரை கொலை செய்து இயற்கை மரணம்போல் காட்டுகிறார்கள். அரசவையில் காலியாகும் அந்த மந்திரிப் பதவியை தன் சமயோஜித புத்திக்கூர்மையால் கைப்பற்றுகிறார் தெனாலிராமன் (வடிவேலு). உண்மையில் தெனாலிராமன் அரசவையில் இடம்பிடித்தது ஆட்சிபுரிய அல்ல... மக்களுக்கு நன்மை செய்யாமல் இருக்கும் மன்னனை கொலை செய்வதற்கு மாறுவேடத்தில் வந்த போராளி. ஆனால், அரண்மனைக்குள் நுழைந்தபிறகுதான் தெரிகிறது.... இத்தனைக்கும் காரணம் மன்னன் அல்ல, அந்த மந்திரிகள்தான் என்று! இதன் பிறகு ‘தெனாலிராமன்’ என்ன செய்தார் என்பது மீதிப்படம்.

நடிகர்கள்
 வடிவேலு -தெனாலிராமன் , மன்னர்
 மீனாட்சி தீக்ஷித் - மாதுளை
 ராதாரவி 
 மனோபாலா - நவரத்ன அமைச்சர்
 ஜி. எம். குமார்

இயக்குநர்
வடிவேலுவுக்கு இரட்டை வேடக் கதையை அமைத்து, ‘தெனாலிராமன்’ படத்தின் மூலம் தனது இரண்டாவது படத்தை கொடுத்திருக்கிறார் இயக்குநர் யுவராஜ் தயாளன்.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
வடிவேலு நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
மனோபாலா நடித்த திரைப்படங்கள்
ராதாரவி நடித்த திரைப்படங்கள்
கொடநாடு

கொடநாடு (Kodanad) இந்தியாவின் தமிழ்நாடு மாநிலம் நீலகிரி மாவட்டம்,  கோத்தகிரி வட்டம், கோத்தகிரி ஊராட்சி ஒன்றியத்திலுள்ள  ஓர் ஊர் ஆகும். இந்த ஊராட்சி, குன்னூர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4385 ஆகும். இவர்களில் பெண்கள் 2184 பேரும் ஆண்கள் 2201  பேரும் உள்ளனர்.

காட்சி முனையம் 
தமிழக - கர்நாடக எல்லைப் பகுதி, பசுமை நிறைந்த வனப் பகுதி, ஓங்கி நிற்கும் மலைகளின்  நடுவில் உள்ள  பள்ளத்தாக்கின்  அருகே வளைந்து  பாயும்  நதி ஆகியவற்றை ஒரே இடத்தில் இருந்து காணும் வகையில் இங்கு காட்சி முனையம் அமைக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# பாரதிநகர்
 பான்காடு
 குண்டவாடா
 கெணத்தொரை
 கெந்தோனி
 கிளிஞ்சமந்து
 கிருமநாடு
 பிரியா காலனி
 உப்பாடா
 கர்சன்
 பனஹட்டி
 உப்பாடா காலனி
 ஈளாடா
 கெரடாமட்டம்
 சுண்டட்டி
 வி பி காந்திநகர்
 பான்காடுமந்து
 கொரமேடு
 காமராஜ்நகர்
 கோடுதீன்மந்து
 கெட்சிகாடு
 மேடநாடு
 நேர்வேன்மந்து
 வெற்றி நகர்
 அண்ணாநகர்
 பேடுகல்மந்து

மேற்கோள்கள் 

நீலகிரி மாவட்டம்
தெப்பக்காடு

தெப்பக்காடு (Theppakadu)   இது இந்தியாவின் தமிழ்நாடு மாநிலம் நீலகிரி மாவட்டம்,  கூடலூர் வட்டம், கூடலூர் ஊராட்சி ஒன்றியத்திலுள்ள , ஒரு ஊர் ஆகும். கூடலூரிலிருந்து 17 கி.மீ தொலைவில் மைசூர் செல்லும் சாலையில் இவ்வூர் அமைந்துள்ளது. முதுமலை தேசியப் பூங்காவின் வனத்துறை வரவேற்பு அலுவலகம் இவ்வூரில் அமைந்துள்ளது. வனச் சவாரி மேற்கொள்ள விரும்பும் சுற்றுலாப் பயணிகள் இங்கு அதற்கான அனுமதிச் சீட்டுகளை பெற்றுக் கொள்ளலாம். வனத்துறை மூலமாக யானைச் சவாரி மற்றும் வாகனச் சவாரிக்கான வசதிகள்  இங்கு செய்யப்பட்டுள்ளன.

யானைகள் முகாம் 
இங்குள்ள முதுமலை தேசியப் பூங்கா மற்றும் யானைகள் முகாம் ஆகியவை புகழ்மிக்க சுற்றுலா தலங்களாகும்.

மேற்கோள்கள் 

நீலகிரி மாவட்டத்திலுள்ள ஊர்களும் நகரங்களும்
திருநீலக்குடி நீலகண்டேஸ்வரர் கோயில்

நீலகண்டேஸ்வரர் கோயில் என்பது தமிழ்நாடு மாநிலத்தின் திருநாவுக்கரசரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவத்தலமாகும். இத்தலத்தின் மூலவர் நீலகண்டேசுவரர், தாயார் ஒப்பிலாமுலையாள் ஆவர். இத்தலத்தின் தலவிருட்சமாக ஐந்து இலை வில்வ மரமும், பலாமரமும் உள்ளன. தீர்த்தமாக தேவிதீர்த்தம் அமைந்துள்ளது.

அமைவிடம்
இத்தலம் தமிழ்நாடு தஞ்சாவூர் மாவட்டத்திலுள்ள திருநீலக்குடி எனும் ஊரில் அமைந்துள்ளது. கும்பகோணம் - காரைக்கால் சாலையில் கும்பகோணத்தை அடுத்து உள்ளது. இத்தலம் பழங்காலத்தில் தென்னலக்குடி என்று அழைக்கப்பட்டுள்ளது. மேலும் இத்தலம் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில்  32ஆவது சிவத்தலமாகும்.

அமைப்பு
ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தி மண்டபம் உள்ளது. மூலவர் சன்னதியின் இடப்புறத்தில் இரு அம்மன் சன்னதிகள் உள்ளன. முதல் சன்னதியில் தவக்கோலம்மையும், இரண்டாவது சன்னதியில் அழகாம்பிகையும் உள்ளனர். இருவர் சன்னதியின் முன்பாகவும் பலிபீடமும், நந்தியும் உள்ளன. திருச்சுற்றில் சண்டிகேஸ்வரி சன்னதி உள்ளது. கோயிலின் எதிரே கோயில் குளம் உள்ளது. முன் மண்டபத்தில் மார்க்கண்டேயர், நால்வர், சூரியன், பைரவர் உள்ளனர். மண்டபத்தின் வலப்புறம் பிரம்மலிங்கத்தைக் கொண்ட முக்தி மண்டபமும், இடப்புறம் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே வலப்புறம் நர்த்தன விநாயகரும் இடப்புறம் முருகனும் உள்ளனர். கருவறை கோஷ்டத்தில் தட்சிணாமூர்த்தி மட்டும் உள்ளார். உள் திருச்சுற்றில் வலப்புறம் வாகனங்கள் உள்ளன. அடுத்து கன்னிமூலை கணபதி மற்றும் மார்க்கண்டேயர் சன்னதி, பாலசுப்ரமணியர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, காசி விசுவநாதர் விசாலாட்சி சன்னதி, சரஸ்வதி சன்னதி, மகாலட்சுமி சன்னதி ஆகிய சன்னதிகள் உள்ளன. வெளிச்சுற்றில் துர்க்கையம்மன் சன்னதி உள்ளது. சூரியனை மையமாக வைத்து அனைத்து கோள்களின் இயக்கம் நடைபெறுவதால் வான சாத்திர அடிப்படையில் இக்கோயிலின் நவக்கிரக அமைப்பு உள்ளது.

பாடியோர்
திருநாவுக்கரசர் இத்தலப் பெருமானைப் பின்வருமாறு போற்றிப் பாடுகிறார்.

"வைத்த மாடும் மனைவியும் மக்கள்நீர்
செத்த போது செறியார் பிரிவதே
நித்த நீலக் குடியர னைந்நினை
சித்த மாகிற் சிவகதி சேர்திரே."

திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம்,  திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருநாவுக்கரசர்

வெளி இணைப்புகள் 
 GeoHack - திருநீலக்குடி நீலகண்டேசுவரர் கோயில்

தினமலர்க் கோயில்கள் தளம்

மேற்கோள்கள்

படத்தொகுப்பு

தேவாரம் பாடல் பெற்ற சிவன் கோயில்கள்
தஞ்சாவூர் மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
தீக்கதிர்

தீக்கதிர் என்பது உழைக்கும் மக்கள் நல அறக்கட்டளையினால் வெளியிடப்படும் தமிழ் நாளிதழ். இது மதுரை, சென்னை, கோயம்புத்தூர், திருச்சி ஆகிய நகரங்களில் இருந்து வெளியிடப்படுகிறது.

வரலாறு  
1962-63 ஆம் ஆண்டுகளில் இந்திய கம்யூனிஸ்ட் கட்சியில் தத்துவார்த்தப் போராட்டம் கூர்மையடைந்திருந்த நிலையில், 1962ஆம் ஆண்டில் இடம்பெற்ற இந்திய - சீன எல்லை மோதலைத் தொடர்ந்து கட்சியின் ஆயிரத்துக்கும் மேற்பட்ட தலைவர்களும் ஊழியர்களும் சிறையில் அடைக்கப்பட்டிருந்த நேரத்தில் தீக்கதிர் ஏடு தோன்றியது.தீக்கதிர் ஏட்டைத் தொடங்குவதில் முக்கியப் பங்காற்றியவர் எல்.அப்பு என்ற அற்புதசாமி ஆவார். 101 உறுப்பினர்கள் கொண்ட ஒன்றுபட்ட இந்திய கம்யூனிஸ்ட் கட்சியின் தமிழ் மாநிலப் பேரவை உறுப்பினர்களுள் ஒருவரான அவர், கோவை மாவட்டத்தில் பிரபல தொழிற்சங்கத் தலைவர்களுள் ஒருவருமாவார்.அப்பு கோவை மாவட்டத் தொழிலாளிகளிடம் வசூல் செய்த பணத்தைக் கொண்டு தீக்கதிர் வார ஏட்டின் முதல் இதழ் 1963 ஆம் ஆண்டு சூன் மாதம் 29 ஆம் தேதி  அவரை ஆசிரியராகக் கொண்டு வெளியானது, கோவைத் தொழிலாளி வர்க்கம் கொடுத்த செந்தீக்கதிரை உயர்த்திப்  பிடித்திடுவோம் என்ற வாசகங்களை தீக்கதிர் இதழில் வெளிவந்தது.தீக்கதிர் உருவாக்கத்திற்கு பெரிதும் பாடுபட்டவர்களில் மற்றொருவர்  எம்.என்.ராமுண்ணி. இவர் மின்சார தொழிலாளர் சங்கத்தின் ஊழியர்களில் ஒருவராக இருந்தார். கட்சி உறுப்பினரும் ஆவார்.தீக்கதிரின் முதல் அலுவலகம் சென்னை கோடம்பாக்கம் பகுதியில் உள்ள ஆண்டவர் நகர் என்ற இடத்தில் கட்டிடம் ஒன்றின் முதல் மாடியில் உள்ள ஒரு அறையில் அமைக்கப்பட்டது. தீக்கதிரை அச்சிட்டுத்தர பல அச்சகத்தார் தயங்கினர். இறுதியில் தியாகராயநகர் ரங்க நாதன் தெருவில் டிரெடில் மிஷின் ஒன்றை வைத்து மொழியரசி அச்சகம் என்ற பெயரில் சிறிய அச்சகம் ஒன்றை நடத்தி வந்த புலவர் வே. புகழேந்தி அதை அச்சிட்டார்.

திருச்சி பதிப்பு  
பொன்மலை சங்கத் திடலில் நடைபெற்ற துப்பாக்கிச் சூட்டில் வீரமரணம் அடைந்த 5 தியாகிகளின் நினைவு நாளான செப்-5  , 2010 இல் தீக்கதிர் திருச்சி பதிப்பு துவங்கப்பட்டது .

பொன்விழா 
1963 ஆம் ஆண்டு ஜூன் 29 ஆம் தேதி தொடங்கப்பட்ட இந்த நாளிதழின் 50ஆம் ஆண்டு பொன்விழாவின் தொடக்க நாள் நிகழ்வுகள் சென்னையில் உள்ள அப் பத்திரிகை அலுவலகத்தில் நடைபெற்றது. பொன்விழா ஆண்டின் இறுதி நிகழ்ச்சி மதுரையில் 2013 சூன் 29 அன்று நடைபெற்றது.

மேற்கோள்கள் 

தமிழக நாளிதழ்கள்
நட்சத்திரக் கோயில்களின் பட்டியல்

நட்சத்திரங்களான இருபத்து ஏழு பெண்களும் வணங்கிய தலங்கள் நட்சத்திரக் கோயில்களாகும். 
 இக்கோயில்களின் பட்டியல்:

மேற்கோள்கள் 
 

இந்து சமய கோயில்களின் பட்டியல் கட்டுரைகள்
சித்திரை (பஞ்சாங்கம்)

சித்திரை என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 14 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சித்திரை நட்சத்திரக் கோணப் பிரிவுக்குள் இருக்கும் காலம் சித்திரை நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சித்திரை ஆகும்.

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினான்காவது நட்சத்திரமாகிய சித்திரை 173° 20'க்கும் 186° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சித்திரையின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் இரண்டு பாதங்கள் கன்னி இராசியிலும் அடுத்த இரண்டு பாதங்களும் துலை இராசியிலும் அமைந்துள்ளது.

பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சித்திரை நட்சத்திரப் பிரிவின் பெயர் அப்பிரிவுக்குள் காணப்படும் கன்னி விண்மீன் கூட்டத்தில் துலை இராசித் தொடக்கத்துக்கு அண்மையாகக் காணப்படும் சித்திரை நட்சத்திரத்தின் (இசுப்பிக்கா (Spica) பெயரைத் தழுவியது. சித்திரையின் சமசுக்கிருதப் பெயரான சித்ரா (Chitra) என்பது "அழகியது" அல்லது "ஒளி பொருந்தியது" என்னும் பொருள் கொண்டது. இதன் அடையாளக் குறியீடு "ஒளி பொருந்திய மணி" அல்லது "முத்து" ஆகும்.

சோதிடத்தில் சித்திரை

இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சித்திரை நட்சத்திரத்துக்குரிய மேற்படி இயல்புகள் பின்வருமாறு:

குறிப்புகள்

உசாத்துணைகள்
 Raman, B. V., A Manual of Hindu Astrology, Raman Publications, Bangalore, 1992 (16th Edition).
 வெங்கடேச ஐயர், இ., இரகுநாத ஐயர், வெ., கரவருட வாக்கிய பஞ்சாங்கம், சோதிடப் பிரகாச யந்திரசாலை, 2012.
 Harness, Dennis M., Masco, Maire M., The Nakshatras of Vedic Astrology: Ancient & Contemporary Usage .

வெளியிணைப்புக்கள்
 astrojyoti.com - Chitra nakshatra

சோதிட நட்சத்திரங்கள்